CELEX: 62019TN0035
Language: sk
Date: 2019-01-17 00:00:00
Title: Vec T-35/19: Žaloba podaná 17. januára 2019 – Benavides Torres/Rada

11.3.2019   
            
            
               SK
            
            
               Úradný vestník Európskej únie
            
            
               C 93/74
            
         
      Žaloba podaná 17. januára 2019 – Benavides Torres/Rada
      (Vec T-35/19)
      (2019/C 93/96)
      Jazyk konania: angličtina
      
         Účastníci konania
      
      
         Žalobca: Antonio José Benavides Torres (Caracas, Venezuela) (v zastúpení: L. Giuliano a F. Di Gianni, lawyers)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Rady (SZBP) 2018/1656 (1) a vykonávacie nariadenie Rady (EÚ) 2018/1653 (2) v rozsahu v akom sa ich ustanovenia týkajú žalobcu a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu žaloby žalobca uvádza jeden žalobný dôvod, keď tvrdí, že žalovaná sa dopustila zjavne nesprávneho posúdenia, keď rozhodla, že jeho meno by malo byť zachované na zoznamoch uvedených v prílohe I rozhodnutia Rady (SZBP) 2017/2074 (3) a v prílohe IV nariadenia Rady (EÚ) 2017/2063 (4) napriek skutočnosti, že už nie je spojený s venezuelskými politickými alebo vojenskými orgánmi a nemá v ich rámci žiadnu funkciu.
      
         (1)  Rozhodnutie Rady (SZBP) 2018/1656 zo 6. novembra 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 276, 2018, s. 10).
      
         (2)  Vykonávacie nariadenie Rady (EÚ) 2018/1653 zo 6. novembra 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 276, 2018, s. 1).
      
         (3)  Rozhodnutie Rady (SZBP) 2017/2074 z 13. novembra 2017 o reštriktívnych opatreniach vzhľadom na situáciu vo Venezuele (Ú. v. EÚ L 295, 2017, s. 60).
      
         (4)  Nariadenie Rady (EÚ) 2017/2063 z 13. novembra 2017 o reštriktívnych opatreniach vzhľadom na situáciu vo Venezuele (Ú. v. EÚ L 295, 2017, s. 21).